b"\n_START_ARTICLE_\n\xc5\xa0t\xc4\x9bp\xc3\xa1nka Hilgertov\xc3\xa1\n_START_SECTION_\nBiografia\n_START_PARAGRAPH_\nVa n\xc3\xa9ixer el 10 d'abril de 1968 a la ciutat de Praga, capital en aquells moments de Txecoslov\xc3\xa0quia i avui en dia capital de la Rep\xc3\xbablica Txeca. Est\xc3\xa0 casada amb el pirag\xc3\xbcista Lubo\xc5\xa1 Hilgert.\n_START_SECTION_\nCarrera esportiva\n_START_PARAGRAPH_\nEspecialista en esl\xc3\xa0lom d'aig\xc3\xbces braves, va participar, als 24 anys, en els Jocs Ol\xc3\xadmpics d'estiu de 1992 realitzats a Barcelona (Espanya), on en representaci\xc3\xb3 de Txecoslov\xc3\xa0quia va aconseguir finalitzar dotzena en la prova femenina de K-1 en aig\xc3\xbces braves. En els Jocs Ol\xc3\xadmpics d'estiu de 1996 realitzats a Atlanta (Estats Units), i ja en representaci\xc3\xb3 de la Rep\xc3\xbablica Txeca aconsegu\xc3\xad guanyar la medalla d'or eb aquesta mateixa prova, metall que repetiria en els Jocs Ol\xc3\xadmpics d'estiu de 2000 realitzats a Sydney (Austr\xc3\xa0lia). En els Jocs Ol\xc3\xadmpics d'estiu de 2004 realitzats a Atenes (Gr\xc3\xa8cia) finalitz\xc3\xa0 en cinquena posici\xc3\xb3, guanyant aix\xc3\xad un diploma ol\xc3\xadmpic, i en els Jocs Ol\xc3\xadmpics d'estiu de 2008 realitzats a Pequ\xc3\xadn (Xina), i ja amb 40 anys, finalitz\xc3\xa0 en novena posici\xc3\xb3._NEWLINE_Al llarg de la seva carrera ha guanyat 10 medalles en el Campionat del M\xc3\xb3n de pirag\xc3\xbcisme en aig\xc3\xbces braves, entre elles 5 medalles d'or, 4 de plata i 1 de bronze."